**שיינה בייזלר** (באנגלית: **Shayna Baszler**; נולדה ב-8 באוגוסט 1980) היא מתאבקת אמריקאית, קיקבוקסרית ולוחמת MMA לשעבר, המופיעה בארגון ההיאבקות WWE בתוכנית הדגל Raw. בייזלר זכתה פעמיים בתואר אלופת הנשים של NXT ופעמיים בתואר אלופת זוגות הנשים של ה-WWE ביחד עם ניה ג'קס.

בייזלר התאמנה תחת הדרכתו של אלוף UFC לשעבר, ג'וש ברנט. בשנת 2013, היא הוחתמה בארגון ה-UFC להופיע בסדרת המציאות (ריאליטי) "הלוחם האולטימטיבי". כעבור שנתיים, היא פוטרה והחלה בקריירת היאבקות. בייזלר מחזיקה במאזן של 15 ניצחונות ו-11 הפסדים, כשב-13 קרבות ניצחה כתוצאה מהכנעת יריבתה.

רקע קודם באמנויות לחימה ודמותה
------------------------------

בייזלר, בעלת רקע קודם באיגרוף תאילנדי וחגורה חומה בג'ו ג'יטסו ברזילאי, החליטה לשלב היאבקות באימוני ה-MMA שלה. היא החליטה ללמוד אצל ג'וש ברנט. המרחק הגיאוגרפי ביניהם (בייזלר חיה בדקוטה הדרומית וברנט בקליפורניה) דרש הפעלת תוכנית אימונים יחודית. ברנט העביר לה תוכנית לימודים מצולמת בוידאו, המציגה צעד אחר צעד את סודות ההיאבקות. ברנט הציע שבייזלר תישא אתה גיטרה חשמלית לכלוב כדי להבליט את נוכחותה. בייזלר קיבלה את עצתו והגיטרה החשמלית הפכה לסימן ההיכר של הדמות שלה ככוכבת רוק.

ברנט החל לקרוא לבייזלר "מלכת העלים" בגלל תעלולי הקלפים שלה, כינוי זה הוא הכינוי שמלווה אותה עד היום. קלף הקסם שלה קשור גם ליכולות ההכנעה שלה, מה שיצר את הכינוי השני שלה "קוסמת ההכנעה", כשם שמבלבל את הפרשנים עם היצירתיות שלה. בייזלר מתייחסת למעריצים שלה כ"צבא המלכה".

קריירת היאבקות מקצועית
----------------------

### ארגונים עצמאיים (2015–2017)

ב-1 במרץ 2015 בארגון ROH בייזלר ליוותה את הזוג reDRagon (בובי פיש וקייל אוריילי) לקרב הגנה על תואר אליפות הזוגות של הארגון. את קרב ההיאבקות הראשון שלה ערכה ב-26 בספטמבר בהפסד למעודדת מליסה בארגון QPG. חודש לאחר מכן, בייזלר ניצחה את ניקול מת'יוס, אך בקרב השני ביניהן בייזלר הפסידה למת'יוס.

בייזלר ערכה את הבכורה שלה בארגון AIW בחודש אפריל 2016 בהפסד למיה יים. היא יצאה במסע ניצחונות עד שניצחה את היידי לאבלייס והפכה לאלופת הנשים החדשה של הארגון.

בחודש יוני 2016 בייזלר התחרתה בארגון הנשים המוכר Shimmer ובו רשמה ניצחונות על ריה אוריילי, סולו דארלינג, מיה יים והיידי לאבלייס לצד הפסדים לניקול סאבוי ושאזה מקנזי.

כמו כן, בייזלר התחרתה במספר קרבות בארגון היפני World Wonder Ring Stardom.

### WWE

#### NXT‏ (2017–2020)

ב-13 ביולי 2017 בייזלר התחרתה בטורניר הנשים לזכר מאי יאנג, כשבסיבוב הראשון היא גברה על זדה הסינית. יום לאחר מכן היא ניצחה את מיה יים, קנדיס לאריי ומרסדס מרטינז והגיעה עד לגמר הטורניר. ב-12 בספטמבר בייזלר נוצחה על ידי קיירי סיין, שזכתה בטורניר.

את הופעת הבכורה שלה ב-NXT ערכה במופע אשר לא שודר לטלוויזיה, ב-10 באוגוסט 2017, כשהיא חברה לבילי קיי ופייטון רויס בהפסדן לקיירי סיין, אלייה ודקוטה קאי.

ב-12 באוגוסט ערכה את קרב היחידים הראשון שלה בניצחון על זדה. ב-3 באוקטובר, ה-WWE החתים באופן רשמי את בייזלר והאחרונה החלה להתאמן במתחם ה-Performance Center. ב-6 בדצמבר שודרו פרסומות על בואה של בייזלר. את הופעת הבכורה הטלוויזיונית שלה ערכה ב-27 בדצמבר כשהיא תקפה את קיירי סיין ואת קרב הבכורה המשודר שלה ערכה ב-10 בינואר 2018 בניצחון על דקוטה קאי, לאחר שהשופט החליט להפסיק את הקרב. לאחר הקרב, בייזלר תקפה את קאי עד לבואה של אלופת הנשים, אמבר מון. זה הוביל לקרב בין השתיים על אליפות הנשים של NXT באירוע NXT TakeOver: Philadelphia, שהתקיים ב-27 בינואר ובו מון ניצחה את בייזלר ושמרה על התואר. בייזלר קיבלה הזדמנות נוספת להתמודדות על תואר אלופת הנשים באירוע NXT TakeOver: New Orleans, שהתקיים ב-7 באפריל, יום לפני רסלמניה, ובו בייזלר ניצחה את מון כתוצאה מהכנעה, והפכה לאלופת הנשים החדשה של NXT. ב-30 במאי ניצחה את דקוטה קאי בקרב על התואר, לאחר הקרב בייזלר הותקפה על ידי ניקי קרוס. באירוע NXT TakeOver: Chicago II, שנערך ב-16 ביוני, בייזלר הגנה בהצלחה על תואר אליפות הנשים נגד ניקי קרוס. ב-19 ביוני במסגרת האירוע טורניר אליפות בריטניה, הגנה בהצלחה על תואר אליפות הנשים שלה מול טוני סטורם לאחר שבייזלר ניצחה אותו כתוצאה מספירת חוץ. ב-1 באוגוסט, בייזלר גברה על קנדיס לאריי בקרב שאינו היה על התואר. באירוע NXT TakeOver: Brooklyn 4, שנערך ב-18 באוגוסט, בייזלר הגנה על חגורת האליפות מול קיירי סיין, אך לא הצליחה לעשות זאת בהצלחה ולמעשה הפסידה את התואר לסיין וסיימה תקופת כהונה של כ-133 ימים כאלופת הנשים של NXT. באירוע אבולושן, שנערך ב-28 באוקטובר, בייזלר ניצחה את קיירי סיין והפכה לאלופת הנשים של NXT בפעם השנייה בקריירה שלה (הראשונה לעשות זאת). באירוע NXT TakeOver: WarGames II, שנערך ב-17 בנובמבר, בייזלר הגנה בהצלחה על התואר נגד קיירי סיין וניצחה אותה בתוצאה 1-2 במסגרת קרב 2 מתוך 3 הכרעות. ב-5 בדצמבר, בייזלר ניצחה את דקוטה קאי. באירוע NXT TakeOver: Phoenix, שנערך ב-26 בינואר 2019, בייזלר רשמה הגנה מוצלחת על התואר לאחר שניצחה את ביאנקה בלאייר. ב-6 בפברואר, בייזלר, ג'זמין דיוק ומרינה שפיר הפסידו לביאנקה בלאייר, איאו שיראי וקיירי סיין. ב-27 בפברואר, בייזלר ניצחה את מיה יים בקרב שאינו היה על חגורת האליפות. באירוע NXT TakeOver: New York, שנערך ב-5 באפריל, בייזלר הגנה בהצלחה על אליפות הנשים של NXT בקרב מרובע אשר כלל את ביאנקה בלאייר, איאו שיראי וקיירי סיין. באירוע NXT TakeOver: XXV, שנערך ב-1 ביוני, בייזלר רשמה הגנה מוצלחת נוספת על התואר, כשניצחה את איאו שיראי. ב-26 ביוני, בייזלר הגנה בהצלחה על התואר פעם נוספת נגד איאו שיראי לאחר שניצחה אותה בקרב כלוב. באירוע NXT TakeOver: Toronto, שנערך ב-10 באוגוסט, בייזלר הגנה בהצלחה על התואר נגד מיה יים לאחר שניצחה אותה כתוצאה מהכנעה. ב-2 באוקטובר, בייזלר רשמה הגנה מוצלחת נוספת על התואר, כשניצחה את קנדיס לאריי כתוצאה מהכנעה. ב-1 בנובמבר בתוכנית סמאקדאון, בייזלר הייתה המתאבקת הראשונה מ-NXT שפלשה לתוכנית, כשתקפה את אלופת הנשים של סמאקדאון, ביילי, סשה בנקס וניקי קרוס. מאוחר יותר באותו הערב, בייזלר הצטרפה לטריפל H וליתר הרוסטר של NXT, כשהם הכריזו מלחמה על Raw וסמאקדאון, ואף הבטיחו לנצח במלחמת המותגים של האירוע סדרת ההישרדות. ב-6 בנובמבר בתוכנית NXT, בייזלר ניצחה בקרב יחידים את דקוטה קאי כתוצאה מהכנעה בקרב שאינו היה על התואר. באירוע NXT TakeOver: WarGames, שנערך ב-23 בנובמבר, קבוצתה של בייזלר ביחד עם איאו שיראי, ביאנקה בלאייר וקיי לי ריי הפסידה לקבוצתה של ריאה ריפלי (לצד קנדיס לאריי, טיגן נוקס ודקוטה קאי) במסגרת קרב ה-WarGames. לילה לאחר מכן באירוע סדרת ההישרדות, שנערך ב-24 בנובמבר, בייזלר ניצחה את אלופת הנשים של Raw, בקי לינץ' ואת אלופת הנשים של סמאקדאון, ביילי בקרב אלופות משולש. ב-4 בדצמבר, בייזלר ניצחה את זאיה לי כתוצאה מהכנעה. שבועיים לאחר מכן, בייזלר הפסידה את התואר לריאה ריפלי, לאחר שהחזיקה בתואר זה כ-416 ימים. ב-1 בינואר 2020, בייזלר קיבלה את פרס מתאבקת השנה של השנה החולפת כחלק מפרסי סוף השנה של NXT. ב-22 בינואר, בייזלר ניצחה את שוטצי בלאקהארט. באירוע הרויאל ראמבל, שנערך ב-26 בינואר, בייזלר התחרתה בקרב הרויאל ראמבל המסורתי, כשנכנסה לקרב כמספר ה-30 והאחרון, הספיקה להדיח שמונה משתתפות, אך הודחה על ידי המנצחת בקרב, שארלוט פלייר.

#### מגוון פיודים (2020–היום)

ב-10 בפברואר בתוכנית Raw, בייזלר הופיעה ותקפה את בקי לינץ' לאחר שהגנה בהצלחה על אליפות הנשים של Raw נגד אסקה; תקיפתה כללה גם נשיכה בצוואר של לינץ' אשר גרמה לה לדימום רב. שבוע לאחר מכן, בייזלר הוכרזה כאחת המשתתפות של קרב תא ההדחות של הנשים באירוע תא ההדחות, כשהמנצחת בקרב זה תזכה בהזדמנות להתחרות על אליפות הנשים של Raw של לינץ' ברסלמניה 36. ב-2 במרץ, בייזלר ניצחה בקרב יחידים את קיירי סיין כתוצאה מהכנעה. באירוע תא ההדחות, שנערך ב-8 במרץ, בייזלר נכנסה לקרב תא ההדחות כמספר הרביעי, הספיקה להדיח את כל חמש המתאבקות האחרות ולנצח בקרב, מה שהעניק לה את הזכות להתחרות נגד לינץ' על אליפות הנשים של Raw ברסלמניה 36. בלילה הראשון של אירוע זה, שהוקלט ב-25 וב-26 במרץ (ושודר ב-4 באפריל), בייזלר כשלה בניסיונה לזכות בתואר לאחר שהפסידה ללינץ'. ב-13 באפריל, בייזלר העפילה לקרב הכסף בבנק של הנשים במסגרת האירוע כסף בבנק לאחר שגברה על שרה לוגאן. באירוע כסף בבנק, שנערך ב-10 במאי, בייזלר לא הצליחה לזכות בקרב הכסף בבנק, שבסופו אסקה היא זו שזכתה. לילה לאחר מכן בתוכנית Raw, בייזלר ניצחה את נטליה, כאשר גם ב-18 במאי היא עשתה זאת, הפעם במסגרת קרב הכנעות. באירוע פייבאק, שנערך ב-30 באוגוסט, בייזלר וניה ג'קס ניצחו את ביילי וסשה בנקס וזכו באליפות זוגות הנשים של ה-WWE. השתיים הגנו בהצלחה על התואר בקרב החוזר מול ביילי ובנקס ב-4 בספטמבר בתוכנית סמאקדאון. השתיים היו אמורות להגן על חגורות האליפות באירוע התנגשות של אלופים, אך עקב אי כשירותן של האלופות, הן הגנו על התואר ב-5 באוקטובר בפרק של התוכנית *Raw*, בקרב שבו הן שמרו על חגורות האליפות. ב-2 בנובמבר, בייזלר וג'קס הגנו בהצלחה על חגורות האליפות נגד דנה ברוק ומנדי רוז. באירוע סדרת ההישרדות, שנערך ב-22 בנובמבר, קבוצת Raw (ניה ג'קס, שיינה בייזלר, לאנה, לייסי אוואנס ופייטון רויס) ניצחה את קבוצת סמאקדאון (ביאנקה בלאייר, רובי ריוט, ליב מורגן, ביילי ונטליה) בקרב הדחות הנשים המסורתי. ב-30 בנובמבר, בייזלר נחלה הפסד ללאנה. שבוע לאחר מכן, בייזלר הפסידה פעם נוספת, הפעם לאלופת הנשים של Raw, אסקה. באירוע TLC: שולחנות, סולמות וכיסאות, שנערך ב-20 בדצמבר, בייזלר וג'קס הפסידו את חגורות האליפות לאסקה ושארלוט פלייר, שחזרה מפציעה והיוותה מחליפה ללאנה הפצועה. לילה לאחר מכן בתוכנית Raw, בייזלר וג'קס ניצחו את דנה ברוק ומנדי רוז. ב-28 בדצמבר, בייזלר הכניעה את דנה ברוק לניצחון. ב-4 בינואר 2021 בפרק הספיישל "ערב האגדות" של התוכנית *Raw*, בייזלר הפסידה לאותה ברוק. שבוע לאחר מכן, בייזלר וג'קס ניצחו בקרב זוגות את דנה ברוק ומנדי רוז. ב-18 בינואר, בייזלר הכניעה לניצחון את מנדי רוז. במופע המקדים לאירוע רויאל ראמבל, שנערך ב-31 בינואר 2021, השתיים הצליחו להשיב אליהן את חגורות אליפות הזוגות לאחר שניצחו את אסקה ופלייר בקרב החוזר על התואר. ב-8 בפברואר, בייזלר הפסידה בקרב יחידים לנעמי. שבוע לאחר מכן, היא הכניעה את לאנה לניצחון. באירוע תא ההדחות, שנערך ב-21 בפברואר, בייזלר וג'קס רשמו הגנה מוצלחת על חגורות האליפות מול ביאנקה בלאייר וסשה בנקס. לילה לאחר מכן בפרק של התוכנית *Raw*, בייזלר וג'קס ניצחו את אסקה ושארלוט פלייר בקרב שאינו היה על חגורות אליפות זוגות הנשים. ב-1 במרץ, בייזלר הפסידה לשארלוט פלייר. ב-3 במרץ בפרק של התוכנית *NXT*, בייזלר וג'קס הגנו בהצלחה על חגורות האליפות מול דקוטה קאי וראקל גונזלס באופן מעורר מחלוקת. ב-5 במרץ בפרק של התוכנית *סמאקדאון*, בייזלר הפסידה לביאנקה בלאייר. ב-15 במרץ, בייזלר נחלה הפסד לאסקה. באירוע פאסטליין, שנערך ב-21 במרץ, בייזלר וג'קס הגנו בהצלחה על חגורות אליפות זוגות הנשים מול ביאנקה בלאייר וסשה בנקס. לילה לאחר מכן בפרק של התוכנית *Raw*, השתיים ניצחו את דנה ברוק ומנדי רוז בקרב שאינו היה על חגורות האליפות. ב-29 במרץ, בייזלר הפסידה לנעמי. ב-2 וב-16 באפריל, בייזלר הפסידה לנטליה. ב-19 וב-30 באפריל, בייזלר וג'קס הפסידו ללאנה ונעמי ולנטליה וטמינה בקרבות זוגות שאינם היו על חגורות האליפות שלהן. ב-3 במאי, בייזלר וג'קס הגנו בהצלחה על התואר מול לאנה ונעמי. לעומת זאת, השתיים איבדו את חגורות אליפות זוגות הנשים לאותן נטליה וטמינה ב-14 במאי. השתיים כשלו בניסיונן להשיב אליהן את חגורות האליפות, כשהפסידו לנטליה וטמינה בקרבות חוזרים ב-17 וב-24 במאי. באירוע גיהנום בכלוב, שנערך ב-20 ביוני, בייזלר הפסידה לאלכסה בליס. ב-28 ביוני, בייזלר נחלה הפסד בקרב יחידים לניקי A.S.H. ב-30 באוגוסט בפרק של התוכנית *Raw*, בייזלר הפסידה לריאה ריפלי. ב-13 בספטמבר בפרק של התוכנית *Raw*, בייזלר הפסידה לשארלוט פלייר בשל התערבות מצידה של ניה ג'קס בקרב שאינו היה על חגורת אליפות הנשים של פלייר. ב-20 בספטמבר בפרק של התוכנית *Raw*, בייזלר גברה על ניה ג'קס בקרב יחידים. ב-3 בדצמבר בפרק של התוכנית *סמאקדאון*, בייזלר הפסידה לסשה בנקס. שבועיים לאחר מכן, בייזלר נחלה הפסד לנעמי. ב-6 במאי בפרק של התוכנית *סמאקדאון*, בייזלר גברה על סשה בנקס. שבוע לאחר מכן, בייזלר ונטליה כשלו בניסיונן לזכות באליפות זוגות הנשים של ה-WWE לאחר שהפסידו לאלופות הזוגות, נעמי וסשה בנקס. ב-17 ביוני, בייזלר הפסידה לראקל רודריגז בקרב העפלה לקרב הכסף בבנק של הנשים באירוע כסף בבנק. באירוע Clash at the Castle, שנערך ב-3 בספטמבר, בייזלר כשלה בניסיונה לזכות באליפות הנשים של סמאקדאון לאחר שהפסידה לאלופה, ליב מורגן. ב-18 בנובמבר, בייזלר הפסידה לשוטצי. ב-2 בדצמבר, בייזלר גברה על אמה. ב-4 בספטמבר 2023, בייזלר ניצחה את זואי סטארק.

חיים אישיים
-----------

בייזלר גדלה בסו פולס, דרום דקוטה לאבא סקיפ, ממוצא גרמני ולאמא מרגרט, ממוצא סיני. לפני שהתחילה את קריירת אמנויות הלחימה המשולבות, הוענק לה תואר ראשון באוניברסיטה בקנזס. כמו כן, בייזלר היא חובשת מוסמכת.

בייזלר יחד עם רונדה ראוזי, ג'זמין דיוק ומרינה שפיר קוראות לעצמן "ארבעת הפרשים", כמחווה לקבוצה המקורית שהכילה את ריק פלייר, ארן אנדרסון, אולה אנדרסון וטולי בלנצ'רד.

פילמוגרפיה
----------

ב-9 במאי 2020, ארגון ה-WWE שחרר סרט תיעודי על בייזלר אשר עקב אחר חייה בתוך הזירה ומחוצה לה בין התאריכים 26 בינואר 2020 ל-5 במאי 2020 כחלק מהסדרה Chronicle ששודרה בערוץ ה-WWE Network.

אליפויות והישגים
----------------

בייזלר כאלופת הנשים של NXT
### אמנויות לחימה משולבות

* **הישגים בארגון Freestyle Cage Fighting**
	+ אליפות הנשים במשקל תרנגול של FCF (פעם אחת)
* **הישגים בארגון Invicta FC**
	+ קרב הערב (פעמיים)  - נגד שרה מקמן, אלכסיס דייוויס
* **הישגים בארגון .The Cage Inc**
	+ אליפות הנשים ב-63 ק"ג של TCI (פעם אחת, ראשונה)

### היאבקות מקצועית

* **הישגים במגזין ההיאבקות Pro Wrestling Illustrated - PWI**
	+ PWI דירג אותה במקום ה-4 מתוך 100 המתאבקות הטובות ביותר לשנת 2019

* **הישגים במגזין ההיאבקות Sports Illustrated**
	+ דורגה במקום ה-4 מתוך 10 המתאבקות הטובות ביותר של השנה (2019)

* **הישגים בארגון ההיאבקות World Wrestling Entertainment - WWE**
	+ אליפות זוגות הנשים של ה-WWE (3 פעמים)  - עם ניה ג'קס (2) ורונדה ראוזי
	+ אליפות הנשים של NXT (פעמיים)
	+ פרסי סוף השנה של NXT (פעם אחת)
		- מתאבקת השנה (2019)

קריירת אמנויות לחימה משולבות
----------------------------

### מאזן קרבות MMA

| תוצאה | מאזן | יריב | שיטה | אירוע | תאריך | סיבוב | זמן | מיקום | הערות |
| --- | --- | --- | --- | --- | --- | --- | --- | --- | --- |
| **הפסד** | 15-11 | ריינה מיורה | החלטת שופטים (פה אחד) | Deep Jewels 15 | 25 בפברואר 2017 | 2 | 5:00 | טוקיו, יפן | קרב במשקל קל. |
| **הפסד** | 15-10 | אמנדה נונס | נוקאאוט טכני (בעיטות) | UFC Fight Night: Maia vs. LaFlare | 21 במרץ 2015 | 1 | 1:56 | ריו דה ז'ניירו, ברזיל |  |
| **הפסד** | 15-9 | בת'ה קוריה | נוקאאוט טכני (אגרופים) | UFC 177 | 30 באוגוסט 2014 | 2 | 1:56 | סקרמנטו, קליפורניה, ארצות הברית |  |
| **הפסד** | 15-8 | אלכסיס דייוויס | הכנעה טכנית (חניקה משולשת) | Invicta FC 4: Esparza vs. Hyatt | 5 בינואר 2013 | 3 | 0:58 | קנזס סיטי, קנזס, ארצות הברית | קרב הערב. |
| **זכייה** | 15-7 | שרה ד'אליו | הכנעה (חניקה משולשת) | Invicta FC 3: Penne vs. Sugiyama | 6 באוקטובר 2012 | 2 | 0:37 | קנזס סיטי, קנזס, ארצות הברית |  |
| **הפסד** | 14-7 | שרה מקמן | החלטת שופטים (פה אחד) | Invicta FC 2: Baszler vs. McMann | 28 ביולי 2012 | 3 | 5:00 | קנזס סיטי, קנזס, ארצות הברית | קרב הערב. |
| **זכייה** | 14-6 | אלנה מקסוול | הכנעה (נעילת ברך) | The Cage Inc.: Battle At The Border 7 | 19 בנובמבר 2010 | 1 | 4:03 | הנקינסון, צפון דקוטה, ארצות הברית | הפכה לאלופת הנשים הראשונה ב-63 ק"ג של TCI. |
| **זכייה** | 13-6 | אדריינה ג'נקינס | הכנעה (בריח) | Freestyle Cage Fighting 43 | 12 ביוני 2010 | 1 | 2:12 | שוני, אוקלהומה, ארצות הברית | הפכה לאלופת הנשים במשקל תרנגול של FCF. |
| **זכייה** | 12-6 | אלכסיס דייוויס | החלטת שופטים (פה אחד) | Freestyle Cage Fighting 40 | 27 במרץ 2010 | 3 | 5:00 | שוני, אוקלהומה, ארצות הברית |  |
| **זכייה** | 11-6 | מגומי יאבושיטה | הכנעה (חניקת טורנדו) | Freestyle Cage Fighting 39 | 30 בינואר 2010 | 1 | 4:50 | שוני, אוקלהומה, ארצות הברית |  |
| **הפסד** | 10-6 | שרה קאופמן | החלטת שופטים (פה אחד) | Strikeforce Challengers: Villasenor vs. Cyborg | 19 ביוני 2009 | 3 | 5:00 | קנט, וושינגטון, ארצות הברית |  |
| **הפסד** | 10-5 | כריס סייבורג | נוקאאוט טכני (אגרופים) | EliteXC: Unfinished Business | 26 ביולי 2008 | 2 | 2:48 | סטוקטון, קליפורניה, ארצות הברית |  |
| **זכייה** | 10-4 | קייקו תמי | הכנעה (חניקת טורנדו) | ShoXC: Elite Challenger Series | 5 באפריל 2008 | 1 | 2:05 | פריאנט, קליפורניה, ארצות הברית |  |
| **זכייה** | 9-4 | ג'ניפר טייט | הכנעה (בריח) | ShoXC: Elite Challenger Series | 26 באוקטובר 2007 | 1 | 0:44 | סנטה ינז, קליפורניה, ארצות הברית |  |
| **זכייה** | 8-4 | יאן פיני | הכנעה (בריח) | ShoXC: Elite Challenger Series | 27 ביולי 2007 | 1 | 2:40 | סנטה ינז, קליפורניה, ארצות הברית |  |
| **זכייה** | 7-4 | סמנתה אנדרסון | הכנעה (קימורה) | NFF: The Breakout | 10 במרץ 2007 | 1 | 1:00 | מיניאפוליס, מינסוטה, ארצות הברית |  |
| **הפסד** | 6-4 | טרה לה רוסה | נוקאאוט טכני (אגרופים) | BodogFight: Costa Rica | 18 בפברואר 2007 | 2 | 3:15 | קוסטה ריקה |  |
| **זכייה** | 6-3 | רוקסן מודפרי | הכנעה (אחיזת זרוע) | MARS: BodogFight | 4 באוקטובר 2006 | 1 | 1:08 | טוקיו, יפן |  |
| **הפסד** | 5-3 | אמנדה בקנר | נוקאאוט טכני (אגרופים) | MFC: USA vs Russia 3 | 3 ביוני 2006 | 3 | 3:03 | אטלנטיק סיטי, ניו ג'רזי, ארצות הברית |  |
| **זכייה** | 5-2 | ג'ולי קדזי | הכנעה (בריח) | Freestyle Combat Challenge 22 | 18 במרץ 2006 | 1 | לא ידוע | ראסין, ויסקונסין, ארצות הברית |  |
| **הפסד** | 4-2 | אמנדה בקנר | הכנעה (בריח) | Ring of Fire 20: Elite | 10 בדצמבר 2005 | 1 | 4:28 | קסטל רוק, קולורדו, ארצות הברית |  |
| **זכייה** | 4-1 | סינדי רומרו | הכנעה (אגרופים) | UCS: Battle At The Barn 9 | 7 במאי 2005 | 1 | לא ידוע | רוצ'סטר, מינסוטה, ארצות הברית |  |
| **זכייה** | 3-1 | הת'ר לובס | הכנעה (חניקה) | Jungle Madness 2 | 15 בינואר 2005 | 1 | 1:51 | מינסוטה, ארצות הברית |  |
| **הפסד** | 2-1 | קלי קובולד | הכנעה (אגרופים) | Reality Cage Fighting | 15 במאי 2004 | 2 | 2:20 | דרום דקוטה, ארצות הברית |  |
| **זכייה** | 2-0 | כריסטי צימרמן | הכנעה (בריח) | Reality Cage Fighting | 14 בנובמבר 2003 | 1 | לא ידוע | דרום דקוטה, ארצות הברית |  |
| **זכייה** | 1-0 | טינה ג'ונסון | הכנעה (בריח) | Reality Cage Fighting | 31 באוקטובר 2003 | 1 | 1:20 | דרום דקוטה, ארצות הברית |  |

קישורים חיצוניים
----------------

ויקישיתוף מדיה וקבצים בנושא **שיינה בייזלר** בוויקישיתוף
* שיינה בייזלר, ברשת החברתית אקס (טוויטר)
* שיינה בייזלר, ברשת החברתית אינסטגרם
* שיינה בייזלר, ערוץ באתר Twitch.tv
* שיינה בייזלר, באתר WWE.com להיאבקות מקצועית
* שיינה בייזלר, באתר Online World of Wrestling
* שיינה בייזלר, באתר אליפות הלחימה האולטימטיבית (UFC)
* שיינה בייזלר, באתר שרדוג
* שיינה בייזלר, באתר טאפולוגי

הערות שוליים
------------

1. ↑  תוצאת גמר טורניר הנשים לזכר מאי יאנג: בייזלר נגד סיין
2. ↑  WWE מאשרים באופן רשמי את החתמתה של שיינה בייזלר

| אלופות הנשים של NXT |
| --- |
| 

|  |
| --- |
| פייג' • שארלוט/שארלוט פלייר • סשה בנקס • ביילי • אסקה • אמבר מון • שיינה בייזלר • קיירי סיין • ריאה ריפלי • איאו שיראי • ראקל גונזלס • מנדי רוז • רוקסן פרז • אינדי הארטוול • טיפאני סטרטון • בקי לינץ' (נוכחית) |

 |

| אלופות זוגות הנשים של ה-WWE |
| --- |
| 

|  |
| --- |
| The Boss 'N' Hug Connection (ביילי וסשה בנקס) • The IIconics (בילי קיי ופייטון רויס) • אלכסה בליס וניקי קרוס • הקבוקי ווריורס (אסקה וקיירי סיין) • ניה ג'קס ושיינה בייזלר • אסקה ושארלוט פלייר • נטליה וטמינה • ניקי A.S.H. וריאה ריפלי • כרמלה והמלכה זלינה • סשה בנקס ונעמי • אלייה וראקל רודריגז • Damage CTRL (דקוטה קאי ואיאו סקיי) • אלכסה בליס ואסקה • בקי לינץ' וליטה • ליב מורגן וראקל רודריגז • רונדה ראוזי ושיינה בייזלר • צ'לסי גרין וסוניה דוויל/פייפר ניבן (נוכחיות) |

 |